ઉલ્લેખનીય છે કે, ગોરખપુરની બીઆરડી હોસ્પિટલમાં તબીબોની ગેરજવાબદારી અને ઑક્સિજનની અછતને કારણે ઓગસ્ટ માસમાં 415 બાળકોનું મૃત્યુ થયું હતું. આ ઘટના બાદ યુપી સરકાર આ મામલે મુસીબતમાં મુકાઇ છે. બાળકોના મૃત્યુ અંગે યોગી સરકાર તરફથી નિવેદન આપવામાં આવ્યું હતું કે, ઓગસ્ટમાં તો બાળકોનું મૃત્યુ થાય જ છે. આ નિવેદન પર વિપક્ષોએ નિશાન સાધતાં વિવાદ થયો હતો. આ પહેલાં છત્તીસગઢ અને ઝારખંડમાં બાળકોના મૃત્યુના સમાચાર આવ્યા હતા. રાજસ્થાન સાથે આ ત્રણેય રાજ્યોમાં પણ ભાજપની સરકાર છે. ઝારખંડની બે હોસ્પિટલોમાં આ વર્ષે અત્યાર સુધીમાં 800થી વધુ બાળકોનું મૃત્યુ થયું છે.